text: Udkantsområder bliver et brandvarmt valgtema
  11 maj 2015 kl. 10.06
  Mens alle venter på, at der bliver trykket på valgknappen, så går vælgermøderne nu i gang i Varde.
  Når valgkampen for alvor går i gang, så spår flere valgeksperter, at hjælp til udkantsområderne, bliver et af de spørgsmål, hvor rød og blå blok kommer til at kæmpe en kamp.
  De seneste uger har der været flere udkantsudspil fra begge fløje og nogle af forslagene omkring bl.a. finansiering af huse og afvandring fra landområderne, bliver der mandag aften god mulighed for at diskutere i Varde.
  Under overskriften En ulvetime i randzonen er der inviteret til et stort vælgermøde, hvor alle partier er repræsenteret.
  Ved vælgermødet der foregår i Helle Hallen, er det planen at hatten den går rundt. Ikke for at samle penge ind til politikerne, men for at de fremmødte kan skrive gode spørgsmål ned, som folketingskandidaterne så skal svare på.
  Blandt de fremmødte er også de nuværende folketingspolitikere Hans Christian Thoning fra Venstre, Maria Krarup fra Dansk Folkeparti og Henning Hyllested for Enhedslisten
  